Diari Oficial de la Generalitat Valenciana


Sumari del DOGV 8705, del 26-12-2019 (2019/9790)

Notificació de la sentència dictada en el judici verbal número 319/2019.
------------------------------------------------------------------------

### Dades del document

Número de DOGV
:   8705

Data del DOGV
:   26-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9790


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 319/2019. [2019/9790]  
De: Banco Sabadell, SA.  
Procuradora: Elena Medina Cuadros.  
Contra: ocupants ignorats de l'immoble situat a l'avinguda Doctor Peset Aleixandre, número 123, 5, 10, de València.  
En aquest procediment de judici verbal desnonament número 319/2019, seguit a instàncies de Banco Sabadell, SA, contra ocupants ignorats de l'immoble situat a l'avinguda Doctor Peset Aleixandre, número 123, 5, 10, de València, s'ha dictat sentència, l'encapçalament i la part dispositiva de la qual diu literalment:  
  
«Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal de desnonament per precari seguides sota el número 311/2019: a instàncies de la mercantil Banco de Sabadell, SA, representada per la procuradora Elena Medina Cuadros i assistida de la lletrada Concepción Montalvo Moreno, contra els ocupants ignorats de l'immoble situat a l'avinguda Doctor Peset Aleixandre, número 123, 5, 10, de València, declarats en rebel·lia; en l'exercici de l'acció de desnonament per precari.  
  
Estime la demanda deduïda per la mercantil Banco Sabadell, SA, representada per la procuradora Elena Medina Cuadros, contra els ocupants ignorats de l'immoble situat a l'avinguda Doctor Peset Aleixandre, número 123, 5, 10, de València, declarats en rebel·lia, declare que pertoca el desnonament de l'esmentat habitatge, i s'adverteix als demandats que, si no el desallotgen i el deixen lliure i a la disposició de la propietat, seran llançats d'aquest a la seua costa. S'imposen als demandats les costes del procediment.  
  
Contra aquesta sentència, que no és ferma, es pot interposar un recurs d'apel·lació davant de l'Audiència Provincial, que s'haurà d'interposar davant d'aquest jutjat en el termini de 20 dies comptats des de l'endemà de la notificació d'aquesta sentència, en què s'han d'indicar les al·legacions en les quals es base la impugnació, a més d'esmentar la resolució objecte d'apel·lació i els pronunciaments que s'impugnen (art. 458.1 i 2 CPK2815). I amb subjecció, a més, al que disposa la disposició addicional 15a de la Llei orgànica del poder judicial, amb vista a la necessitat d'efectuar un depòsit per a recórrer.   
  
Aquesta és la meua sentència, que, jutjant en primera instància, pronuncie, mane i signe.»  
  
I, atés que es desconeix el domicili o la residència actuals de la part demandada, ocupants ignorats de l'immoble situat a l'avinguda Doctor Peset Aleixandre, número 123, 5, 10, de València, per resolució dictada i de conformitat amb el que disposen els articles 497.2, 156.4 i 164 de la Llei 1/2000, d'enjudiciament civil, s'ha ordenat la publicació del present edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.  
  
València, 30 de maig de 2019. - El lletrat de l'Administració de justícia: Alberto Martínez de Santos.